EkBass/fiwiki-20250220-pages-articles huggingface dataset:
Bellanca

AviaBellanca Aircraft Corporation on lentokonetehdas Yhdysvalloissa. Se toimi vuoteen 1983 asti nimellä Bellanca Aircraft Company. Sen perusti vuonna 1927 Giuseppe Mario Bellanca. Sen taustalla oli vuonna 1922 perustettu Roos- Bellanca Aircraft -yhtiö, joka oli yhtynyt Wright Aeronautical'iin, josta tuli Wright-Bellanca. Vuonna 1927 Giuseppe Bellanca osti tuoteoikeudet WB-2 Columbia -koneeseen ja perusti Columbia Aircraft Division -osaston Bellanca Aircraft-yhtiöön- Yhtiö oli jo 1920-luvulla kuuluisa pienistä lentokoneista, joilla saavutettiin ennätyslentomatka. Charles Lindbergh olisi halunnut Bellancan Atlantinlennolleen, mutta Bellanca ei välttämättä olisi sallinut Lindberghiä ohjaajaksi. ==Kaupankäynnin kohde 50 vuoden ajan== 1955: Bellanca Aircraft myytiin Northern Aircraftille (josta tuli Downer then International Aircraft eli Inter-Air). 1967: Bellanca nimi tulee esiin Bellanca Sales -myyntiyhtiönä, joka oli Inter-Airin Miller Flying Servicen osa. 1970: Bellanca Sales ostaa Champion Aircraftin ja muuttaa nimensä muotoon Bellanca Aircraft. 1978: Bellanca Aircraft tuli osaksi Anderson Greenwood-yhtiötä 1982: Bellanca Aircraft myytiin Viking Aviationille. 2002: Viking Assets -yhtiön osti Alexandria Aircraft. Vuonna 1968 Giuseppe Bellanca ja hänen poikansa August perustivat uudelleen Bellanca-yhtiön. 1983 syntyi AviaBellanca Aircraft. ==Yhtiön lentokonemallit== * CH-200 Pacemaker (1928) * P C-27 Aircruiser (1930) * 7 L-16 Citabria (1944), Bellanca Citabria * 17-30 Viking (1966) ==Aiheesta muualla== * AviaBellanca Aircraft Corporation website * Alexandria Aircraft website * "Bellanca's Big Birds" *
Marcel Marceau

Marcel Marceau (oik. Marcel Mangel; 22. maaliskuuta 1923 Strasbourg, Elsass, Ranska – 22. syyskuuta 2007 Cahors, Lot, Ranska) oli ranskalainen pantomiimitaiteilija. Eräs hänen tunnetuimmista pantomiimiliikkeistään oli käveleminen tuulta vasten, mistä Michael Jackson sai inspiraation moonwalk- tanssiinsa. == Nuoruus ja yksityiselämä == Marcel Mangel syntyi Strasbourgissa Ranskassa Anne (o.s. Werzberg) ja Charles Mangelin pojaksi. Hän kuitenkin muutti lapsena perheensä kanssa Lillen kaupunkiin Pohjois-Ranskaan, missä hänen isänsä oli teurastajana. Varhaisteini-iässä hän kuitenkin muutti takaisin Strasbourgiin. Toinen maailmansota alkoi, kun hän oli 16-vuotias. Vuonna 1944 hänen isänsä kuoli Auschwitzin keskitysleirillä, minkä seurauksena hän ja hänen isoveljensä Alain liittyivät vastarintaliikkeeseen. He muuttivat sukunimensä Marceauksi tarkoituksenaan piilottaa juutalainen taustansa. Marceau oli kolme kertaa naimisissa ja hänellä on kaksi poikaa ja kaksi tytärtä. Hänen ensimmäinen vaimonsa oli Huguette Mallet. He saivat kaksi poikaa. Marceaun toinen vaimo oli Ella Jaroszewicz, mutta he eivät saaneet keskenään lapsia. Marceaun viimeinen vaimo oli Anne Sicco, jonka kanssa hän sai kaksi tytärtä. Hän erosi lopulta myös Siccosta. Marceau oli Ranskan kunnialegioonan jäsen. == Ura == Marceau piti voimistelusta ja näyttelemisestä. Kun hän lisäksi sai vaikutteita muun muassa Charlie Chaplinilta, Buster Keatonilta ja Marxin veljeksiltä, hänestä tuli näyttelijä. Vuonna 1946 hän aloitti näyttelijänopinnot, ja jo vuoden kuluttua siitä syntyi hänen kuuluisin hahmonsa, Bip. 1950- ja 1960-luvuilla Marceaun katsotaan olleen oikeastaan ainoa merkittävä pantomiimikkotaiteilija. Hän johti 1960- ja 1970-lukujen vaihteessa École International de Mime -oppilaitosta. Vuonna 1976 Marceau teki ainoan puheroolinsa Mel Brooksin elokuvassa Pähkähullujen paratiisi. Marceau sanoi elokuvassa ainoastaan yhden sanan: non ’ei’. Vuonna 1978 hän perusti Pariisiin oman École Internationale de Mimodrame -koulunsa. Marceaun tunnetuimpia pantomiimiliikkeitä ovat banaanin kuorinta, leijonankesyttäminen, ison näkymättömän laatikon sisään meneminen ja käveleminen tuulta vasten. Tuulta vasten kävelemisestä Michael Jackson sai innoituksen moonwalk-tanssiinsa. == Kuolema == Lauantaina 22. syyskuuta 2007 Marcel Marceau kuoli kotonaan Cahors’n kaupungissa Ranskassa sydänkohtaukseen. Hän oli kuollessaan 84-vuotias. Hänet haudattiin neljä päivää kuolemansa jälkeen keskiviikkona 26. syyskuuta kuuluisalle Père-Lachaisen hautausmaalle Pariisiin. Hautajaisseremonia oli yksinkertainen. Arkun vieressä oli Marceaun Bip-hahmon hattu, jossa oli punainen kukka. == Valikoitu filmografia == * Kaunis valehtelijatar (1959) * Barbarella (1968) * Shanks (1974) * Kinski Paganini (1989) * Joseph's Gift (1998) == Lähteet == == Aiheesta muualla == * Marcel Marceaun muistokirjoitus Helsingin Sanomissa. * Marcel Marceau -sivusto. * Marceau 100 years. Luokka:Ranskalaiset näyttelijät Luokka:Holokaustista selviytyneet Luokka:Vuonna 1923 syntyneet Luokka:Vuonna 2007 kuolleet
Konetekniikka

Konetekniikka on laaja tekniikan ala, johon kuuluvat kaikki mekaaniseen työhön tarkoitetut koneet ja laitteet. Koneensuunnittelu on oppiaine, jossa tutkitaan konetekniikan sovelluksia.Koneenrakennus on vanhempi termi, joka tarkoittaa myös konetekniikkaa. Saksassa puhutaan koneenrakennuksesta (Maschinenbau), josta termi tuli Suomeen 1800-luvulla. Mekaanisuus erottaa konetekniikan esimerkiksi elektroniikasta, jossa haluttu työ on sähköistä. Myös esimerkiksi sähkötekniikka kuului Suomessa 1900-luvun alkuun asti akateemisessa opetuksessa konetekniikkaan. Mekatroniikka on 1990-luvulla syntynyt oppiaine, jossa puolestaan yhdistyvät mekaniikka ja elektroniikka. Konetekniikkaa opetetaan useissa ammattikorkeakouluissa ja teknillisissä yliopistoissa. Kone- ja tuotantotekniikan insinöörit työllistyvät yksityiselle ja julkiselle sektorille. Työtehtäviin kuuluu muun muassa tuotekehitystä, koneensuunnittelua, tutkimusta, logistiikkaa, tuotantoa, myyntiä ja opetusta. ==Konetekniikan alue== thumb|right|250px|...kaikenlaiset koneet... Konetekniikkaan kuuluvat muun muassa: * liikennevälineet ** autot ja autotekniikka ** lentotekniikka, Lentotekniikan opetus Suomessa ** Laivat ja laivasuunnittelu * voimalaitteet ** polttomoottorit ** vesi- ja kaasuturbiinit * teollisuuden tuotantotekniset koneet ja laitteet * mekatroniikka ja robotiikka * hydrauliikka * pneumatiikka * rakennesuunnittelu ja rakennustekniikka * lämpö-, vesi- ja ilmastointitekniikka (LVI) * valmistustekniikka * materiaalitekniikka * koneensuunnittelu * konediagnostiikka * teknillinen mekaniikka Konetekniikan tieteellinen perusta: * matematiikka ja perusfysiikka * mekaniikka, statiikka ja dynamiikka * termodynamiikka * lujuusoppi * metallioppi (metallien käyttöön ja valmistukseen liittyvät seikat) * materiaalifysiikka * tribologia * luotettavuustekniikka ==Koneensuunnittelu== Koneensuunnitteluoppi, jota opetetaan koneinsinööreille, pyrkii järjestelmällisesti hallitsemaan konetekniikan alueeseen kuuluvien laitteiden suunnittelun siten, että koneita pystytään suunnitelmien mukaan valmistamaan, (missä lisävaatimuksena ovat järkevät kustannukset ja teollinen valmistustekniikka,) ne ovat toimivia, ergonomisia, turvallisia ja kierrätettävissä. Koneensuunnittelussa ja valmistusteknisten kuvien tuottamisessa käytetään avuksi tietokoneavusteista suunnittelua (CAD). Tuotteen tietojen, kuten valmistuskuvien hallinnassa ja versioinnissa käytetään avuksi ohjelmatyökaluja, joita kutsutaan PDM- ohjelmiksi. Teollisissa yrityksissä koneensuunnittelu sisältyy tuotekehitysprosessiin, jota yrityksissä ohjataan laatujärjestelmän avulla. Ensimmäistä kehitysversiota uudesta koneesta sanotaan prototyypiksi. ==Katso myös== *Tuotekehitys *Käyttäjäkeskeinen suunnittelu *Käytettävyys *Tietokoneavusteinen valmistus == Lähteet == == Aiheesta muualla == * Luokka:Seulonnan keskeiset artikkelit
Miika (profeetta)

Miika () on kuudes ns. pienemmistä Vanhan testamentin profeetoista, joita on kaikkiaan 12. Hän polveutui Juudan suvusta ja syntyi noin vuonna 778 eaa. Moresetin kaupungissa Jerusalemin eteläpuolella. Hän eli ja vaikutti seuraavien Juudan kuninkaiden aikana: Jootam (Yotam, 742–735 eaa.), Ahas (Ahaz, 735–715 eaa.) ja Hiskia (Hizqiyah, 715–687 eaa.). Ortodoksinen kirkko viettää profeetta Miikan muistopäivää vuosittain elokuun 14. päivä. Miikan nimi on lyhennetty muoto Mikaelista, joka tarkoittaa: "Kuka on Jumalan kaltainen?". == Aiheesta muualla == *Profeetta Miika / Ortodoksi.net Luokka:Vanhan testamentin profeetat
Riisselja–Ikla-rata

Riisselja–Ikla-rata () oli vuosina 1923–1975 Viron rataverkkoon kuulunut kapearaiteinen rautatie, joka alkoi Pärnun ja Mõisakülan välisellä rataosuudella sijaitsevalta Riisseljan asemalta ja päättyi Iklaan Riianlahden rannalle aivan Viron ja Latvian rajalle. Radan pituus oli 49 kilometriä. ==Rakentaminen== Rautatien rakentaminen alkoi 1910- ja 1920-luvun vaihteessa. Sen alkukohdaksi valittiin Tallinna–Mõisaküla-radan Riisseljan asema, koska jo vuonna 1919 sieltä erkani Iklan suuntaan kahden kilometrin mittainen haararata. Vuonna 1920 aloitettiin olemassa olevan radan korjaus ja pidentäminen Orajõelle asti. Rakennustyöt kestivät kolme vuotta, ja rata avattiin liikenteelle 22. tammikuuta 1923. Vuonna 1925 rataa jatkettiin Orajõelta Iklaan. Toisen maailmansodan aikana saksalaiset rakensivat yhdysradan Iklasta Latvian puolella sijaitsevaan Ainažiin (). ==Sulkeminen== Rautatie suljettiin 30. syyskuuta 1975, jolloin se oli viimeinen käytössä ollut Viron kapearaiteinen rautatie. Rata purettiin pian sulkemisen jälkeen. Luokka:Viron rautatiet Luokka:Pärnumaa Luokka:Entiset rautatiet
Zlin (lentokonetehdas)

thumb|200px|Zlin 42M Zlin (Zlinská Letecká Akciová Společnost) oli Tšekkoslovakiassa toiminut lentokonetehdas. Se erikoistui koulukoneisiin ja taitolentokoneisiin. Yhtiö aloitti vuonna 1933, kun ryhmä lentäjiä päätti alkaa valmistaa Zlínin kaupungin tehtaissa liitolentokoneita. Johtoon tuli Jan Kryspin. Vuonna 1934 Bata-konserni, joka on 2000-luvun alussa tunnettu muun muassa kengistään, perusti Bata A.S. Zlin-lentokonetehtaan. Frantisek Majer suunnitteli yhtiön ensimmäisen purjelentokoneen, joka oli Z-X. 8\. heinäkuuta 1935 yhtiön nimi muutettiin muotoon Zlinská Letecká Akciová Společnost. Bata rakensi yhtiölle Otrokoviceen uuden tehtaan. Uudessa tehtaassa alettiin valmistaa moottorilentokoneita, esimerkiksi Zlin Z-XII ja Zlin Z-XIII. Siihen mennessä, kun Münchenin sopimuksella Englanti, Ranska ja Saksa päättivät keskenään Tšekkoslovakian kuuluvan Saksalle, tehdas oli valmistanut viittä lentokonemallia. Saksan alaisuudessa tehdas valmisti vain yhtä saksalaisia lentokonetta osana Saksan sotataloutta: Bücker Bü 181 Bestmann. Tšekkoslovakiassa valmistettiin tätä konetta vuodesta 1945 alkaen nimellä Zlin Z-181. Zlin tuli 1940- ja 1950-luvulla Euroopassa kuuluisaksi tyypeillään: * Zlin Z-26 * Zlin Z-126 * Zlin Z-326 * Zlin Z-526 * Zlin Z-726 * Zlin Z-42 * Zlin Z-50-taitolentokone Luokka:Tšekkiläiset ja tšekkoslovakialaiset lentokonevalmistajat
The Guardian – meripelastaja

The Guardian – meripelastaja (The Guardian) on vuonna 2006 valmistunut yhdysvaltalainen Andrew Davisin ohjaama elokuva, jonka pääosissa näyttelevät Ashton Kutcher ja Kevin Costner. Elokuva perustuu Yhdysvaltain rannikkovartioston meripelastajien toimintaan. Elokuvan Suomen ensi-ilta oli 27. lokakuuta 2006. Luokka:Vuoden 2006 yhdysvaltalaiset elokuvat Luokka:Andrew Davisin ohjaamat elokuvat Luokka:Yhdysvaltalaiset toimintaelokuvat Luokka:Elokuvat ilmailusta Luokka:Elokuvat merenkulusta
Tulimalvat

Tulimalvat (Malvaviscus) on kasvisuku malvakasvien (Malvaceae) heimossa. Sukuun kuuluu yksitoista lajia. Niitä kasvaa luonnonvaraisina trooppisessa Amerikassa,Zimbabwe flora Floridasta ja Meksikosta Brasiliaan ja Peruun. == Lajeja == * tarhatulimalva eli tarhamalva (Malvaviscus arboreus) * Malvaviscus candidus * nuokkutulimalva (Malvaviscus penduliflorus) == Lähteet == == Aiheesta muualla == * Finto: Kassu – Kasvien suomenkieliset nimet: Malvaviscus Luokka:Malvakasvit
Zündapp

Zündapp oli saksalainen moottoripyörien valmistaja. Yhtiön perusti Fritz Neumeyer 1917 Nürnbergissä. Yhtiössä oli mukana Krupp AG ja Thielin työstökoneyhtiö. Sen nimi oli lyhenne sanoista Zünder- und Apparatebau G.m.b.H. - se valmisti sytyttimiä ammuksiin. Vuonna 1919 Neumeyerista tuli yhtiön ainoa omistaja. Hän siirtyi vuonna 1921 moottoripyörien valmistukseen, joka jatkui vuoteen 1984. Ensimmäinen Zündapp oli Z22 vuonna 1921. Sitä kutsuttiin, kuten tuohon aikaan mainonnassa oli tapana: "Motorrad für Jedermann", jokamiehen moottoripyörä. == Zündapp Typ 12 -prototyyppi == Vuonna 1931 Ferdinand Porsche suunnitteli Zündappin toimeksiannosta prototyypin kansanautosta. Projektin nimi oli "Auto für Jedermann", jokamiehen auto. Autossa oli Zündappin omaa suunnittelua oleva viisisylinterinen tähtimoottori. Vuoteen 1932 mennessä oli valmistettu kolme prototyyppiä. Projektista kuitenkin luovuttiin, sillä Zündappin moottoripyörämarkkinat vetivät hyvin eikä autoprojektia siksi haluttu lähteä jalostamaan. Autossa oli joitain piirteitä jotka myöhemmin periytyivät Porschen kehittämään KdF-Wageniin, josta myöhemmin kehittyi Volkswagen Kupla. == Raskaat moottoripyörät == Zündapp alkoi vuonna 1933 tehdä raskaita moottoripyöriä K-sarjassa. Suljettu moottoritila oli tuolloin uutuus, samoin kardaaniveto, josta nimeen tuli K-kirjain. Zündappin markkinaosuus kasvoi viidestä prosentista (vuonna 1931) 18 prosenttiin (vuonna 1937). Vuodesta 1940 sodan loppuun Zündapp valmisti yli 18 000 KS750-moottoripyörää Saksan maavoimille. Suomen armeija päätyi koulutusupseeri Reino Tenkasen ja mp-edustustoa Helsingin Moottoripyörä -liikkeen yrittäjä Karl Schröderin yhteistyönä kilpailevan mutta keskentekoisen BMW R 75 -mallin sijaan kypsään Zündapp KS 750 -malliin. Suomi oli KS 750-mallin ainoa ulkomainen käyttäjä. Myös näiden moottoripyörien SA:n kuljettajien käyttämät nahkaiset mp-ajomanttelit hankittiin samalla Saksasta. == Sodan jälkeinen aika == Toisen maailmansodan jälkeen yhtiö valmisti muun muassa "Bella"-skootteria. Viimeinen raskas moottoripyörä oli vuoden 1951 KS601 (vihreä elefantti), jossa oli 598 kuutiosenttimetrin kaksisylinterinen moottori. Vuosina 1957–1958 yhtä valmisti myös Zündapp Janus -mikroautoa. Vuonna 1958 yhtiö muutti Müncheniin. Yhtiö keskittyi kaksitahtimoottorisiin skoottereihin ja mopedeihin, joiden myynti laski ja tämä johti yhtiön loppuun vuonna 1984. == Lähteet == == Aiheesta muualla == *Zündappin historia *KS750 Wehrmachtsgespann *Zündapp -moottoripyörät 1970- *Zündapp Bella skootterit *http://www.kastenrahmen.de *"Zündapp KS 750 - bei der Finnischen Armee 1944": Tiettävästi ainoa elokuvatallenne Suomen Sota-Zündapp KS 750-pyöristä SA:n sotilaskäytössä, 16:41 min, ääniraita Luokka:Saksalaiset moottoripyörävalmistajat Luokka:Saksalaiset automerkit
Salkoruusut

Salkoruusut eli loistosalkoruusut (Alcea) on suku malvakasvien (Malvaceae) heimossa. Sukuun kuuluu noin 60 lajia, jotka kasvavat luonnonvaraisina Aasian lounais- ja keskiosissa. == Lajeja == Salkoruusuihin kuuluvat muun muassa seuraavat lajit: * liuskasalkoruusu (Alcea ficifolia) * kalvassalkoruusu (Alcea pallida) * tarhasalkoruusu (Alcea rosea) * nukkasalkoruusu (Alcea rugosa) * samariansalkoruusu (Alcea setosa). == Lähteet == * Räty, E. & Alanko, P.: "Viljelykasvien nimistö – Kulturväxternas namn.", sivut 20–21. Puutarhaliitto, 2004. == Aiheesta muualla == * Suomen Lajitietokeskus: Loistosalkoruusut – Alcea * Finto: Kassu – Kasvien suomenkieliset nimet: Salkoruusut (Alcea) * ITIS: Alcea * United States Department of Agriculture (USDA): Alcea * Flora of China: Alcea Luokka:Malvakasvit
Rob Minkoff

Rob Minkoff (s. 11. elokuuta 1962 Palo Alto, Kalifornia) on yhdysvaltalainen käsikirjoittaja, ohjaaja ja tuottaja, joka ohjasi muun muassa Leijonakuningas- animaatioelokuvan yhdessä Roger Allersin kanssa. == Filmografia == * Tummy Trouble (1989) * Roller Coaster Rabbit (1990) * Leijonakuningas (The Lion King, 1994) * The Best of Roger Rabbit (1996) * Stuart Little – pieni suuri hiiri (Stuart Little, 1999) * Stuart Little 2 (2002) * The Haunted Mansion (2003) * Red Dog (2007) * The Forbidden Kingdom – kaksi mestaria (The Forbidden Kingdom, 2008) * Flypaper (2011) * Herra Peabody & Sherman (Mr. Peabody & Sherman, 2014) * Vimmaiset tassut (Paws of Fury: The Legend of Hank, 2022) == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1962 syntyneet Luokka:Elävät henkilöt
Emilia Suhonen

Emilia ”Emppu” Suhonen (s. 15. joulukuuta 1985 Helsinki) on suomalainen muusikko. Hän soittaa kitaraa The Rasmus -yhtyeessä ja on lisäksi sooloartisti. Tunnetuksi hän tuli Tiktak-yhtyeen kitaristina ja taustalaulajana. Suhonen tekee nykyisin soolotuotantoa Emppu-nimellä, ja hänen ensimmäinen soolosinglensä "Tää laulu on sun" julkaistiin 29. toukokuuta 2020 Vallila Music House Oy:n kautta. Lisäksi hän on muun muassa tehnyt tilaustyönä Eläintenvuoro-kampanjalle kappaleen "Vapauteen valmis", jossa hän myös laulaa. ==Muut musiikkiprojektit ja yhtyeet== Suhosen oman yhtyeen Damen ainoaksi jäänyt albumi So Was It Worth Dying For ilmestyi vuonna 2006. Suhonen sävelsi ja sanoitti kaikki albumin kappaleet itse ja soitti levylle kaikki soittimet rumpuja lukuun ottamatta. Suhonen on soittanut myös Mira Luodin yhtyeessä. Vuosina 2008–2017 toimineeseen Alavala-yhtyeeseen kuului Suhosen lisäksi myös Tiktakissa kitaraa soittanut Noora Puhakka. Yhtye julkaisi kolme albumia. Myös Alavalan kaikki kappaleet olivat Suhosen käsialaa. Suhonen on tehnyt myös yhteistyötä Jonsun kanssa, sillä hän soitti Indicassa kitaraa vuonna 2013 ja on mukana JED-duossa. Hän on tehnyt myös cover-keikkoja trubaduurina. Suhonen on luotsannut lisäksi Punk Rock Band -nimistä cover-yhtyettä yhdessä Hade Tuovisen (Juustopäät), Tapani Kankaan (The Knob), Tom Nuorivaaran (MadCraft) ja Saska Ketosen (Hybrid Children, No Shame) kanssa. Suhosen oli määrä julkaista sooloalbumin keväällä 2022 mutta se ilmestyykin elokuussa 2023. Suhonen aloitti vuonna 2022 The Rasmus -yhtyeen kitaristina. He osallistuivat Uuden Musiikin Kilpailuun, jossa sijoittuvat ensimmäisiksi ja pääsivät edustamaan Suomea vuoden 2022 euroviisuihin kappaleella Jezebel. ==Muuta== Suhonen työskentelee erityisopettajana ja musiikkiterapeuttina. Hän harrastaa yleisurheilua ja edustaa helsinkiläistä Runner's Clubia. Hänen 800 metrin ennätyksensä on 2.46,96. Suhonen on seurustellut vuodesta 2017 lähtien muusikko Muron kanssa. == Diskografia == === Studioalbumit === * Herätä Helsingin yö (2023) === Singlet === * ”Tää laulu on sun” (2020) * ”Uusia tatuointeja” (2021) * ”Melissa” (2023) ==Lähteet== == Aiheesta muualla == * Alavalan myspace -profiili * * Emppu Suhonen Facebookissa * Emilia Suhonen lauluntekijänä - Fono.fi Luokka:Suomalaiset kitaristit Luokka:Suomalaiset laulaja-lauluntekijät Luokka:Tiktakin jäsenet Luokka:The Rasmus Luokka:Vuonna 1985 syntyneet Luokka:Elävät henkilöt
Pokémon Crystal

Pokémon Crystal () on Game Freakin kehittämä ja Nintendon julkaisema Pokémon- peli Game Boy Colorille. Crystal julkaistiin Japanissa vuonna 2000 ja Yhdysvalloissa ja Euroopassa 2001. Peli sijoittuu samalle alueelle kuin Pokémon Gold ja Silver eli Johtoon (Pokémon-liigan jälkeen myös Kantoon). Pelin aloitus-Pokémonit ovat Cyndaquil, Chikorita ja Totodile. Pokémon Goldin ja Silverin sekä Crystalin välillä olevia muutoksia ovat eri Pokémonit ja Pokémonien liikkumisanimaatiot tullessa otteluareenalle. Muitakin pikkumuutoksia on tapahtunut, kuten että tarina keskittyy Suicunen (kansikuvassa) ympärille ja sitä ei napata samalla tavalla kuin Goldissa ja Silverissä. Crystalissa on Pokémon-pelien ensimmäinen naispuolinen pelaajahahmo, Kris. Uutena ominaisuutena on myös Battle Tower, jossa on mahdollista taistella lukuisia kouluttajia vastaan. Luokka:Game Boy Color -pelit Crystal Luokka:Vuoden 2000 videopelit
Nea

Nea ja Neea ovat suomalaisia naisten etunimiä. Nea tarkoittaa hepreaksi Jumalan pyhäkköä, kreikaksi uutta sekä romaniaksi lunta. Suomen almanakassa nimi on ollut vuodesta 1995, mutta nimi on ollut käytössä jo huomattavasti aikaisemmin. Vuoden 2019 loppuun mennessä Digi- ja väestötietoviraston tietojen mukaan noin 7 460 naista on saanut nimekseen Nea ja 3 480 naista on saanut nimekseen Neea. == Tunnettuja Nea- ja Neea-nimisiä henkilöitä == * Neea Berg (s. 1987), suomalainen jalkapalloilija * Nea Haatainen (s. 2000), suomalainen lentopalloilija * Neea Hassinen (s. 2001), suomalainen jalkapalloilija * Neea-Maria Joki (s. 2004), suomalainen lentopalloilija * Neea Jokinen, Neea River, suomalainen laulaja ja lauluntekijä * Nea Keihäs (s. 2001), suomalainen salibandyn pelaaja * Nea Kivelä (s. 2001), suomalainen kilpa-aerobikkaaja * Nea Kontio (s. 1953), suomalainen vihreiden poliitikko, Lahden ent. kaupunginvaltuutettu * Neea Käyhkö (s. 2002), suomalainen seitsenottelija * Nea Laitila (s. 1998), suomalainen jalkapallomaalivahti * Nea Lehtola (s. 1998), suomalainen jalkapalloilija * Nea Lento (s. 2002), suomalainen kolmiloikkaaja ja pituushyppääjä * Nea Liimatainen, o.s. Mokkila (s. 1985), suomalainen Tiktak-yhtyeen kosketinsoittaja * Nea-Stina Liljedahl- Martinez (s. 1993), suomalainen jalkapalloilija * Nea Lindgrén (s. 1964), suomalainen kuvataiteilija * Nea Lotvonen (s. 2001), suomalainen pesäpalloilija * Nea Mattila (s. 1999), suomalainen pikajuoksija * Neea Mikkola (s. 1998), suomalainen pesäpalloilija * Neea Pauri, Merenneito Nerissa, viihdetaiteilija * Nea Pronin (s. 1997), suomalainen aitajuoksija * Nea Suominen (s. 1991), suomalainen salibandyn pelaaja * Nea Tuikka (s. 2004), pesäpalloilija == Kuvitteellisia Nea-nimisiä henkilöitä == * Merja Jalon Nea- kirjojen päähenkilö. == Lähteet == Luokka:Etunimet
Kang ja Kodos

Kang ja Kodos ovat kaksi kuvitteellista avaruusolentoa amerikkalaisessa piirrossarjassa Simpsonit. He ovat kotoisin Rigel 4 -nimiseltä planeetalta ja suunnittelevat usein Maapallon valloittamista ja ihmiskunnan orjuuttamista. He ovat mustekalamaisia, vihreitä, yksisilmäisiä olentoja, joilla on lasinen kupukypärä päässään ja jotka kuolaavat jatkuvasti puhuessaan. He puhuvat rigelin kieltä, joka on identtistä englannin kielen kanssa. Kangia ääninäyttelee Harry Shearer ja Kodosia Dan Castellaneta. Kangin ja Kodosin erottaa toisistaan vain äänestä. Kang ja Kodos esiintyvät lähes yksinomaan Simpsonien halloween-aiheisissa ”Kauhujen talo” -jaksoissa, joiden tapahtumat poikkeavat sarjan normaalista todellisuudesta. Hahmojen ensiesiintyminen oli ensimmäisessä ”Kauhujen talossa” eli 2. tuotantokauden jaksossa ”Kauhujuttu”, jossa oli mukana myös kolmas avaruusolento Serak (ääninäyttelijä James Earl Jones), mutta häntä ei ole nähty myöhemmin. Silloin kun Kangilla ja Kodosilla ei ole varsinaista roolia jossain halloween-jaksossa, heidät nähdään tyypillisesti irrallisessa kohtauksessa tarkkailemassa tapahtumia lentävässä lautasessaan ja kommentoimassa juonta. Heillä on yleensä tapana pilkata ”typeriä maan asukkaita” () ja nauraa mahtipontista ja vahingoniloista naurua. Toistaiseksi Kang ja Kodos ovat olleet mukana jokaisessa ”Kauhujen talo” -jaksossa. Kangin ja Kodosin ensimmäinen esiintyminen tavallisessa jaksossa oli pieni vilahdus 8. kauden jaksossa ”Perjantai-illan aave”. Ainoa Kangia ja Kodosia käsittelevä tavallinen jakso on 26. kauden jakso ”Herkku-Homer”, jossa Simpsonin perhe joutuu heidän kotiplaneetalleen. 8\. kauden jakson ”Kauhujen talo, osa 7” mukaan Kodos olisi Kangin sisko ja siten naispuolinen, mutta toisissa jaksoissa molemmat vaikuttavat miespuolisilta tai sukupuolettomilta. Välillä heidän lajinsa vihjaillaan olevan kaksineuvoisia tai lisääntyvän suvuttomasti. == Star Trek -viittaukset == Kangin ja Kodosin nimet tulevat molemmat Star Trekistä, klingonikapteeni Kangilta ja ihmisroisto Kodos (The Executioner)ilta. Ensimmäisessä ”Kauhujen talossa” nähty Serak oli myös nimetty Star Trekin Sarekin mukaan. Heidän kotiplaneettansa Rigel 7 nähdään Star Trekissä Rigel VII -nimellä. Myös Simpsoneissa mainittu Rigel 4 oli Star Trekissä Rigel IV. Luokka:Kuvitteelliset avaruusolennot Luokka:Simpsoneiden hahmot
Ludwig Bölkow

Ludwig Bölkow () oli saksalainen lentokoneinsinööri. Ludwig Bölkow opiskeli koneensuunnittelua vuodet 1934–1938 Berliinissä Charlottenburgin teknillisessä korkeakoulussa (nykyinen Berliinin teknillinen yliopisto). Vuodesta 1939 hän työskenteli Messerschmitt AG:n tehtaalla Augsburgissa. Hän suunnitteli Me 262:n suihkumoottorien suuttimen. Hän siirtyi suunnittelutoimiston johtajaksi vuonna 1943 Wiener Neustadtiin. Vuonna 1948 hän perusti oman insinööritoimiston Firma Bölkow-Entwicklungen KG:n Stuttgartiin. Hän palasi lentotekniikkaan vuonna 1954. Vuonna 1958 toimisto siirtyi Ottobrunniin. 1959 yhtiö alkoi yhteistyön Heinkelin tehtaan ja suunnittelija Willy Messerschmittin kanssa. Tästä syntyi yritys Entwicklungsring Süd. Vuonna 1965 Ludwig Bölkow perusti Bölkowin, joka yhdistyi vuonna 1968 Messerschmittiin. Vuonna 1969 Hamburger Flugzeugbau liittyi Messerschmitt-Bölkow-Blohm GmbH:en (MBB). MBB yhdistyi 1990-luvulla Deutsche Aerospaceen (DASA). Se yhdistyi EADS:iin. Bölkow oli MBB:n johdossa vuoteen 1977, jolloin hän luopui yhtiön johtotehtävistä. Vuodesta 1976 vuoteen 1982 Bölkow oli Bundesverband der Deutschen Luft- und Raumfahrtindustrie'n eli alan teollisuusyhdistyksen puheenjohtaja. ==Palkintoja== *VDI:n kunniasormus (1952) *Diesel-kultamitali (1959) *Ludwig-Prandtl-sormus? (Ring) (1972) *Werner-von-Siemens-Ring (1972) *Stuttgartin teknillisen korkeakoulun kunniatohtoriksi vuonna 1974. *Royal Aeronautical Societyn kultamitali (1978) *"Grashof-Denkmünze des VDI" (1985) *Bundeswehrin yliopiston kunniatohtoriksi (1987) == Lähteet == == Aiheesta muualla == * Ludwig Bölkow: Erinnerungen - Der Zukunft verpflichtet *L-B- Systemtechnik *Willkommen in der Energiekrise *Ludwig-Bölkow-Journalistenpreis Luokka:Saksalaiset lentokonesuunnittelijat Luokka:Vuonna 1912 syntyneet Luokka:Vuonna 2003 kuolleet
Sergei Tumanski

Sergei Konstantinovitš Tumanski (, 21. toukokuuta 1901 – 9. syyskuuta 1973) oli neuvostoliittolainen lentokonemoottorien suunnittelija. Valmistuttuaan insinööriksi hän toimi vuodet 1931–1938 ja jälleen vuonna 1940 Lentokonemoottori-instituutissa, joka oli osa Lentokonemoottoritehdas 29:ää. Vuonna 1943 hän nousi Mikulinin suunnittelutoimiston kakkosmieheksi. Vuonna 1955 hänestä tuli sen pääsuunnittelija ja 1956 pääinsinööri, joissa tehtävissä hän jatkoi kuolemaansa asti. Toimisto OKB-300 kantoi hänen nimeään, Tumanski. Tumanski oli merkittävässä asemassa, kun kehitettiin suihkuvoimalaitteita yliäänilentoa varten. Hänen voimalaitteitaan käytettiin esimerkiksi MiG-21-hävittäjässä, jossa oli R-11 F-300, ja MiG-25-hävittäjässä, jossa oli Tumanski R-31. Molemmat lensivät 2–3 Machin nopeudella. Vuonna 1946 hän sai valtionpalkinnon ja vuonna 1957 sosialistisen työn palkinnon ja Lenin- palkinnon. Hänestä tuli Neuvostoliiton tiedeakatemian jäsen vuonna 1964. Luokka:Neuvostoliittolaiset lentokonesuunnittelijat Luokka:Vuonna 1901 syntyneet Luokka:Vuonna 1973 kuolleet
Nikolai Kamov

Nikolai Iljitš Kamov (, 14. syyskuuta 1902 Irkutsk – 24. marraskuuta 1973 Moskova) oli neuvostoliittolainen helikopterien suunnittelija. Kamov valmistui insinööriksi Tomskin teknologisesta instituutista vuonna 1923. Yhdessä Nikolai Skršinskin kanssa hän suunnitteli Neuvostoliiton ensimmäisen helikopterin (KaSkr-1) vuonna 1929. Kamov suunnitteli ensimmäisen täysin oman helikopterinsa, Ka-8:n, vuonna 1944. Siinä oli vastakkain pyörivät roottorit, joka vähentää lapojen helikopteria vääntävää momenttia. Muita Kamovin suunnittelemia helikoptereita * Ka-10 * Ka-15 * Ka-18 * Ka-22 * Ka-25 * Ka-26 Suunnittelutoimisto jatkoi Kamovin nimellä hänen kuoltuaan ja Venäjän aikana Kamov-yhtiö on jatkanut helikoptereiden tuotantoa. == Aiheesta muualla == * OKB Kamovin historiaa * Kamovin sunnittelemat ilma-alukset Luokka:Neuvostoliittolaiset lentokonesuunnittelijat Luokka:Sosialistisen työn sankarit Luokka:Vuonna 1902 syntyneet Luokka:Vuonna 1973 kuolleet
Diddy Kong Racing

Diddy Kong Racing on Rarewaren kehittämä ajopeli Nintendo 64:lle. Peli julkaistiin loppuvuodesta 1997, ja joulukuun puoleenväliin mennessä peliä oli tilattu Guinnessin ennätysten kirjan mukaan jopa 800 000 kappaletta. Vuonna 2007 julkaistiin pelistä Nintendo DS:lle tehty uusintaversio Diddy Kong Racing DS. Peli on Mario Kart 64:n tyylinen ajopeli, mutta se sisältää myös seikkailutilan. Diddy Kong Racingin hahmot ovat suurimmaksi osaksi peräisin muista Raren peleistä. Osaa hahmoista ei kuitenkaan julkaisuhetkellä ollut nähty muissa peleissä, ja näin peli toimi mainoksena myös tuleville julkaisuille: Banjo-karhu esiintyi myöhemmin muun muassa pelissä Banjo-Kazooie ja Conker-orava esiintyi myös omissa peleissään. Pelaaja voi valita kulkuvälineekseen joko auton, pintaliitäjän tai lentokoneen. Kaikissa kentissä ei kuitenkaan voi käyttää kaikkia kulkuvälineitä, esimerkiksi kentässä ”Hot Top Volcano” ei voi käyttää autoa, koska se ei voi liikkua laavassa. == Juoni == Paha taikavoimia hallitseva avaruussika nimeltä Wizpig on saapunut Timber- saarelle aikomuksenaan vallata se. Saaren voi pelastaa vain voittamalla Wizpigin auto-, lentokone- ja pintaliitäjäajoissa. Mestarilentäjä Drumstick epäonnistui yrityksessään ja muuttui sammakoksi Wizpigin mustan magian seurauksena. Saaren muut asukkaat päättävät yrittää voittaa Wizpigin ja onnistuvat ajamaan tämän takaisin kotiplaneetalleen, Future Funlandiin. Wizpigin paluun pelossa he kuitenkin päättävät mennä sinne tuhoamaan Wizpigin lopullisesti. == Pelattavat hahmot == * Diddy Kong, simpanssi Donkey Kong Country -pelisarjasta. * Krunch, krokotiilivihollinen Donkey Kong Country -peleistä. Sen vaatetustyyli siirtyi myös Donkey Kong 64 -pelin Krunch- vihollisille. * Banjo, karhu, joka esiintyi myöhemmin omassa pelisarjassaan. * Tiptup, kilpikonna, joka esiintyi myöhemmin peleissä Banjo-Kazooie ja Banjo- Tooie. * Conker, orava, joka seikkaili myöhemmin omassa pelisarjassaan. * Timber, tiikeri, joka asuu Timber-saarella. Hahmon piti saada oma pelinsä, Timber 64, mutta sitä ei koskaan tehty. * Bumper, harmaaturkkinen mäyrä. * Pipsy, keltainen tyttöhiiri. * Drumstick, kukko, jonka voi jossakin vaiheessa peliä pelastaa pelattavaksi hahmoksi. * TT, sekuntikello ja pelin ”aulavahti”, jonka saa pelihahmokseen voittamalla sen kaikissa Time Trial -aika-ajoissa. == Aiheesta muualla == * Luokka:Donkey Kong -ajopelit Luokka:Nintendo 64 -pelit Luokka:Vuoden 1997 videopelit
Yhdistyneen kuningaskunnan alahuone

Yhdistyneen kuningaskunnan alahuone, englanniksi House of Commons, on Yhdistyneen kuningaskunnan parlamentin alahuone eli kaksikamarisen parlamentin toinen kamari. Parlamenttiin kuuluvat myös ylähuone () ja Britannian monarkki. Alahuone on demokraattisesti enemmistövaaleilla vaalipiireistään valittu 650 kansanedustajan (Members of Parliament, MP) ryhmä. Kansanedustajat pitävät edustajanpaikkansa kunnes parlamentti hajotetaan (lain mukaan seuraavat vaalit on pidettävä viiden vuoden kuluessa). Käytännössä kaikki tärkeimmät hallintoa koskevat päätökset tehdään alahuoneessa, josta yleensä myös ministerit ja pääministeri tulevat. Kaikki pääministerit ovat vuodesta 1902 lähtien olleet alahuoneen jäseniä pääministeriksi tullessaan ylähuoneen Alec Douglas-Homea lukuun ottamatta. Alahuone ilmaantui 1300-luvulla ja on siitä lähtien ollut keskeytyksettä toiminnassa. Alun perin ylähuoneella oli paljon enemmän valtaa kuin alahuoneella, mutta nykyään alahuoneen lainsäädäntövalta on suurempi kuin ylähuoneen. Vuoden 1911 parlamenttiasetuksen (Parliament Act 1911) perusteella ylähuoneen valta hylätä suurin osa lakiesityksistä muuttui vallaksi viivästyttää lakien voimaanastumista. Alahuoneen muodollinen, täydellinen nimi englanniksi on the Honourable the Commons of the United Kingdom of Great Britain and Northern Ireland in Parliament assembled. == Lähteet == == Aiheesta muualla == * The Parliament of the United Kingdom: House of Commons Luokka:Yhdistyneen kuningaskunnan parlamentti Luokka:Alahuoneet
The Tracey Ullman Show

Tracey Ullman Show on viikoittain esitetty Tracey Ullmanin isännöimä yhdysvaltalainen varieteeohjelma. Ohjelmaa esitettiin vuosina 1987–1990. Piirrossarja Simpsonit sai alkunsa Tracey Ullman Show'n lomassa esitettyinä lyhytfilmeinä 19. huhtikuuta 1987. ==Pääosissa kaiken kaikkiaan== *Tracey Ullman – Itsenään/satunnaisina hahmoina *Joseph Malone – Itsenään/satunnaisina hahmoina *Sam McMurray – Itsenään/satunnaisina hahmoina *Anna Levine – Itsenään/satunnaisina hahmoina *Dan Castellaneta – Itsenään/Homer Simpson/satunnaisina hahmoina *Julie Kavner – Itsenään/Marge Simpson/satunnaisina hahmoina *Nancy Cartwright – Bart Simpson *Yeardley Smith – Lisa Simpson ==Aiheesta muualla== *TV Tome Entry *Watch Simpsons shorts *The Dr. N!Godatu web page Luokka:Viihdeohjelmat Luokka:Yhdysvaltalaiset televisiosarjat
Joensuun Kataja

Joensuun Kataja r.y. on joensuulainen urheilun yleisseura, jolla on jaostot koripallossa (ks. Kataja Basket Club), muodostelmaluistelussa, taitoluistelussa, hiihdossa, voimistelussa ja yleisurheilussa. Seura on perustettu vuonna 1900. Katajan puheenjohtaja on Esa Karvinen (2017–) ==Tunnettuja Katajan yleisurheilijoita== * Mette Baas, pikajuoksija *Eero Broman, korkeushyppääjä *Jorma Gröhn, kolmiloikkaaja *Lassi Etelätalo, keihäänheittäjä *Anita Hietalahti, kiekonheittäjä *Mikko Holm, 10-ottelun Suomen mestari 1908, menestyi myös painissa *Noora Hämäläinen, pikajuoksija *Hertta Heikkinen, 7-ottelija *Jutta Heikkinen, 7-ottelija *Jukka Keskisalo, juoksija *Natalia Bäck (Kilpeläinen), pituushyppääjä ja kolmiloikkaaja *Jouni Kortelainen, maratonjuoksija *Jarmo Kärnä, pituushyppääjä *Jaana Sieviläinen, pituushyppääjä *Maija Lasaroff (Kovalainen), 7-ottelija *Johanna Lehtinen (Risku), juoksija *Aki Parviainen, keihäänheittäjä *Hannu Puhakka, pituushyppääjä *Matti Räsänen, juoksija *Seppo Smolander, korkeushyppääjä *Pirjo Vihonen, juoksija. ==Tunnettuja Katajan hiihtäjiä== *Jorma Kortelainen *Teuvo Laukkanen *Sami Repo *Olli-Pekka Tolvanen *Benjam Vanninen *Kari Varis ==Tunnettuja Katajan pikaluistelijoita== * Paula-Irmeli Halonen * Aksel Lihr ==Taitoluistelu== Taitoluistelua on harrastettu Katajassa vuodesta 1949 lähtien. 1970-luvulla Kataja oli maan parhaita taitoluisteluseuroista: paras saavutus oli Katajan Niina Kyöttisen SM-kulta vuosina 1975 ja 1976. Vuonna 1998 Miia Marttinen luisteli naisten SM-pronssia ja Tero Hämäläinen miesten SM-hopeaa. ===Tunnettuja Katajan taitoluistelijoita=== * Niina Kyöttinen * Miia MarttinenMiia Marttinen, Lahden Taitoluistelijoissa päätoimisena valmentajana ==Katso myös== * Kataja Basket Club, koripallo-Kataja == Lähteet == ==Aiheesta muualla== * Joensuun Kataja * Joensuun Kataja Yleisurheilu * Joensuun Katajasta ja Pohjois-Karjalan urheiluelämästä Suomen Urheilulehdessä 1910 Luokka:Suomalaiset urheilun yleisseurat Luokka:Joensuulaiset urheiluseurat Luokka:Suomalaiset yleisurheiluseurat Luokka:Suomalaiset taitoluisteluseurat Luokka:Suomalaiset hiihtoseurat Luokka:Suomalaiset voimisteluseurat Luokka:Vuonna 1900 perustetut urheiluseurat
Myskimalva

Myskimalva (Malva moschata) on monivuotinen eurooppalainen malvakasvi, jota kasvatetaan yleisesti myös puutarhojen koristekasvina. == Ulkonäkö ja koko == Myskimalva kasvaa 40–70 cm korkeaksi. Varsi on pysty ja hapsikarvainen. Lehden lapa on 5–7-osainen, liuskat 1–2 kertaa pariliuskaisia. Yksittäin lehtihangoissa olevat kukat ovat ruusunpunaisia tai valkoisia. Kukkaperät ovat hapsikarvaisia. Kukan ulkoverhiö on kolmelehtinen, teriö 4–5 cm leveä. Myskimalva kukkii Suomessa heinä-syyskuussa. Kiekkomaiset lohkohedelmykset ovat pitkä- ja valkokarvaisia ja sileitä. Kasvin lehdet tuoksuvat myskille, varsinkin niitä varovasti hierottaessa.Retkeilykasvio 1998, s. 222.Den virtuella floran: Myskmalva Viitattu 24.3.2011. Myskimalva muistuttaa suuresti ruusumalvaa (Malva alcea). Lajit voivat myös risteytyä keskenään, mutta risteymä (M. alcea × moschata) tuottaa hyvin vähän hedelmiä. == Levinneisyys == Myskimalvaa levinneisyysalue ulottuu Ranskasta läpi Keski-Euroopan Puolaan, Unkariin ja Länsi-Balkanille. Etelässä levinneisyysalue jatkuu Etelä-Italiaan ja Albaniaan saakka, pohjoisessa Britteinsaarille, Tanskaan, Norjan eteläosiin, Keski-Ruotsiin ja Etelä-Suomeen. Laji kasvaa harvinaisena myös Venäjällä ja Afrikan puolella Marokossa. Myskimalva on levinnyt ihmisen mukana laajoille alueille Yhdysvaltoihin. Suomessa myskimalva on paikoitellen vakiintunut lajistoon pysyvästi. Runsaimmin sitä esiintyy villinä Ahvenanmaalla ja Lounais- ja Etelä-Suomessa. Satunnaisemmin lajia tapaa Oulun korkeudelle saakka.Lampinen, R. & Lahti, T. 2010: Kasviatlas 2009: Myskimalvan levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 24.3.2011. == Elinympäristö == Suomessa myskimalva on koristekasvi, joka helposti villiintyy kasvupaikoiltaan luontoon. Toisinaan se on myös tulokaslaji. Villiintyneen myskimalvan kasvupaikat ovat usein mäkiä ja tienvarsia. == Käyttö == Myskimalvaa on vanhanajan perenna, jota yhä kasvatetaan yleisesti koristekasvina. Muiden malvojen tapaan myskimalva on vanha lääkekasvi, jota on käytetty muun muassa yskänlääkkeenä ja kuhmujen hoitoon.Ålands flora 2010, s. 205. Varren kuituja on käytetty myös kehruussa. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl- Adam & Hæggström, Eeva. Toinen laajennettu painos. Ekenäs Tryckeri, Ekenäs 2010. === Viitteet === == Aiheesta muualla == * Kasviatlas 2020: Myskimalvan levinneisyys Suomessa. * Luontoportti: Myskimalva (Malva moschata) * United States Department of Agriculture (USDA): Malva moschata Luokka:Malvat
Neitseen Marian kuolonuneen nukkuminen

Neitsyt Marian kuolonuneen nukkuminen (, ) on yksi ortodoksisen kirkkovuoden suurista juhlista. Juhlaa vietetään Jumalansynnyttäjän kuolinpäivän muistona ja se on Jumalansynnyttäjän juhlista suurin. Muistopäivä on vuosittain elokuun 15. päivänä eli samana päivänä, jolloin katolisessa kirkossa vietetään hänen taivaaseenottamisensa juhlapäivää. Kirkkotaiteessa Maria kuvataan usein Jeesuksen ja miesapostolien ympäröimänä. Uusi löydös Deir al-Surian luostarista haastaa miesvaltaisen käsityksen, koska tämä kaikkein vanhin maalaus kuvastaa naisten ympäröineen Marian miesten nukkuessa kauempana. Tässä maalauksessa naiset polttavat suitsuketta, mikä ei ole hyväksyttyä kaikissa kirkkokunnissa. == Neitsyt Marian kuolonuneen nukkumiselle pyhitettyjä kirkkoja == * Uspenskin katedraali (Helsinki) * Uspenskin katedraali (Moskova) * Uspenskin katedraali (Habarovsk) * Uspenskin kirkko (Kontupohja) * Tihvinän Marian kuolonuneen nukkumisen luostari (Tihvinä) == Kirjallisuutta == * == Katso myös == * Neitsyt Marian kuolonuneen nukkuminen (kirja) == Lähteet == Luokka:Ortodoksisen kirkon kirkkovuosi Luokka:Marian muistopäivät
Spiral-halli

Spiral-Halli on Tampereen Kaukajärvellä sijaitseva Suomen ensimmäinen varta vasten salibandyn peluuseen tarkoitettu halli. Hallissa on neljä täysimittaista salibandykenttää, ja kaksi pikkukenttää ja 12 pukukoppia, sekä kahvio. Hallia käyttävät pääasiassa salibandyseurat Classic, Ilves ja Koovee, jonka edustusjoukkue pelaa hallissa pääosan Salibandyliigan kotiotteluistaan, sekä futsal joukkue Ilves FS, joka pelaa Suomen Futsal-liigassa. Halliin pääsee Tampereen seudun joukkoliikenteen linjoilla 9, 10, 32 ja 38. Spiral- Hallin tunnetuimpia tapahtumia ovat Spiral-liiga ja Spiral-kevätsarja. Yhteensä näihin tapahtumiin osallistuu vuodessa noin 130 joukkuetta. Sarjaan ei kelpuuteta 3. divisioonassa tai korkeammalla sarjatasolla pelaavia pelaajia. == Aiheesta muualla == * Spiral-Hallin sivusto Luokka:Tampereen urheiluhallit Luokka:Kaukajärvi
Oodi

Oodi ( = laulu, runo) on lyyrinen runo. Kreikkalaisessa runoudessa sitä käytettiin juhlien yhteydessä; syntymäpäivillä, hautajaisissa tai valtiollisissa juhlissa. Muinaisessa Egyptissä se puolestaan oli kuninkaan ylistyslaulu. Roomassa oodi tuli tunnetuksi Horatiuksen teosten ansiosta. Yksi kuuluisimmista sävelletyistä oodeista on Friedrich Schillerin runo Oodi ilolle, jonka sävelsi Ludwig van Beethoven. Luokka:Runous
Twinings

Twinings (Twinings of London) on englantilainen teenvalmistaja, joka aloitti toimintansa vuonna 1706 ja valmistaa yli 200 erilaista teesekoitusta. Vuonna 2014 Twinings oli Suomen suosituin teemerkki 31 prosentin markkinaosuudellaan. Vuonna 1964 Associated British Foods osti Twiningsin. Se toimii yli sadassa maassa. Twinings, muodollisemmin R. Twining and Company Ltd, oli sekä kuningatar Elisabet II:n että Walesin prinssi Charlesin hovihankkija. ==Tuotteita== * Earl Grey Tea * English Breakfast * Lapsang Souchong * Lady Grey Tea * Prince of Wales Tea * Darjeeling Tea * Green Tea (vihreä tee) == Lähteet == * Twiningsin virallinen sivusto * Hovihankkijoiden liiton tietosivu Twiningsista === Viitteet === == Aiheesta muualla == Luokka:Brittiläiset yritykset Luokka:Teetalot
Männynpunikkitatti

Männynpunikkitatti (Leccinum vulpinum) on Boletaceae-heimoon kuuluva hyvä ruokasieni. Se on hiukan tummempi kuin yleisempi lähisukulaisensa koivunpunikkitatti. Männynpunikkitatin punaruskea lakki kasvaa 10–20 senttimetriä leveäksi. Jalka on tummien nukkatupsujen peitossa, mutta muutoin se on valkoinen ja pituudeltaan 8–15 senttimetriä. Pillistö on vaaleanharmaa ja itiöt ovat kellanruskeita. Malto on vaaleaa, mutta oltuaan hapen kanssa kosketuksissa, se muuttuu tummaksi. Männynpunikkitattia tavataan yleisenä koko Suomessa kangasmetsissä ja mäntykankailla. Se on männyn juurisieni. Männynpunikkitatti on luokiteltu Suomessa elinvoimaiseksi. Männynpunikkitatti kuuluu Ruokaviraston listaamiin suositeltuihin ruokasieniin. Se on maultaan mieto, eikä mallon tummeneminen haittaa ruokasienikäyttöä. Männynpunikkitatti tulee kypsentää hyvin, koska se voi muuten aiheuttaa vatsavaivoja. Sientä voi säilöä kuivaamalla tai pakastamalla. Sienen lajinimi vulpinum viittaa kettuun, jonka turkin väri muistuttaa männynpunikkitatin lakin punaruskeaa väriä. == Lähteet == == Aiheesta muualla == * Laji.fi: Männynpunikkitatti (Leccinum vulpinum) * Luontoportti: Männynpunikkitatti Leccinum vulpinum * Puutarha.net: Herkulliset tatit - Männynpunikkitatti Luokka:Lehmäntatit Luokka:Suomalaiset ruokasienet Luokka:Suomalaiset kauppasienet
Tapa–Tartto-rata

Tapa–Tartto-rata () on Viron rataverkkoon kuuluva rautatie, joka erkanee Tallinna–Narva-radasta Tapasta ja kulkee Jõgevan kautta Tarttoon. Tartosta on ratayhteys edelleen Valgaan ja Koidulaan. == Aiheesta muualla == Luokka:Viron rautatiet Luokka:Länsi-Virumaa Luokka:Jõgevamaa Luokka:Tartumaa et:Tallinna–Tartu raudteeliin
Sorboosi

Sorboosi on ketohektoosi (CH2OH(CHOH)3 \- COCH2OH), jota syntetisoituu kasveissa ksyluloosista. Sorboosi on koivusokerin (ksylitoli) esiaste ja sitä valmistetaan sorbitolista, Acetobacter suboxydans -bakteerin hapettaessa (~käymisen avulla). Sorboosia käytetään askorbiinihapon (C-vitamiini) valmistuksessa. ==Lähteet== * Luokka:Sokerit
Keskimatkan juoksu

Keskimatkan juoksulla tarkoitetaan juoksumatkoja, jotka ovat vähintään 800 metriä ja alle 3 000 metriä. 3 000 metriä ylittävät matkat luetaan kestävyysjuoksuihin ja lyhyet matkat pikajuoksuihin. 800 metriä ja 1 500 metriä ovat suosituimmat keskipitkät juoksumatkat, sillä ne juostaan yleisurheilun arvokilpailuissa. Myös mailin juoksu (1 609 metriä) on suosittu juoksumatka, vaikka sitä järjestetään nykyisin enää harvemmissa kilpailuissa Ison-Britannian ulkopuolella. Joissain tapauksissa myös 3 000 metrin sekä kahden mailin kilpailut saatetaan lukea kuuluviksi keskimatkoihin.http://www.britannica.com/EBchecked/topic/381174/middle- distance-running == Tyypilliset keskipitkät juoksumatkat == *800 metrin juoksu *1 500 metrin juoksu *mailin juoksu == Suomalaismenestys == 1 500 metrin juoksussa suomalaiset ovat voittaneet olympiakullan kolme kertaa. Paavo Nurmi voitti matkan vuonna 1924http://www.sports- reference.com/olympics/summer/1924/ATH/mens-1500-metres.html , Harri Larva vuonna 1928http://www.sports- reference.com/olympics/summer/1928/ATH/mens-1500-metres.html ja Pekka Vasala vuonna 1972http://www.sports- reference.com/olympics/summer/1972/ATH/mens-1500-metres.html . == Lähteet == Luokka:Keskimatkan juoksu
Rhône-Alpes

Rhône-Alpes [ʁon.alp] (arpitaaniksi Rôno-Arpes) on yksi Ranskan 26:sta hallintoalueesta. Rhône-Alpes sijaitsee Itä-Ranskassa. Sen pääkaupunki Lyon on Ranskan toiseksi suurin metropolialue Pariisin jälkeen. Hallintoalue on nimetty Rhônejoen ja Alppien mukaan. == Maantiede == Alueen tasaista keskistä osaa hallitsevat Rhône- ja Saônejoet, jotka yhtyvät Lyonissa. Koillis- ja itäosat ovat vuoristoista, kuuluen Alppeihin ja Juravuoristoon. Lännessä alkaa Ranskan keskiylänkö. Hallinnollisesti alueeseen kuuluu kahdeksan Ranskan departementtia, jotka ovat Ain, Ardèche, Drôme, Isère, Loire, Rhône, Haute- Savoie ja Savoie. == Kielet == Rhône-Alpesin virallisena valtakielenä on ranska, mutta alueen paikalliskieli arpitaani ei ole kokonaan hävinnyt. == Aiheesta muualla == * Luokka:Ranskan viinialueet
Rhône (departementti)

Rhône on Ranskan departementti numero 69. Se sijaitsee Itä-Ranskassa, Rhône- Alpesin hallintoalueella. Departementti on saanut nimensä sen läpi virtaavan Rhônejoen mukaan. Pääkaupunki on Lyon. == Katso myös == * Luettelo Rhônen kunnista == Lähteet == *
Ksyluloosi

Ksyluloosi (engl. xylulose) on viisihiilinen ketoosi C5H10O5, jonka CAS-numero on 5962-29-8. Ksyluloosin rakennekaava: * H2COH-HCOH-HCOH-CO-H2COH Ksyluloosia esiintyy muun muassa fotosynteesin pimeäreaktiossa (Calvinin kierto). Ksyluloosista on kaksi isomeeristä muotoa eli D-ksyluloosi (CAS 551-84-8) ja L-ksyluloosi (CAS 527-50-4). L-ksyluloosi on harvinainen ja arvokas sokerialkoholi. == Katso myös == * Sokeri, monosakkaridit == Lähteet == * * http://ethesis.helsinki.fi/julkaisut/ela/perus/vk/aarnikunnas/tiiviste.html == Aiheesta muualla == *Kyoto Encyclopedia of Genes and Genomes (KEGG): D-Xylulose *Kyoto Encyclopedia of Genes and Genomes (KEGG): L-Xylulose Luokka:Sokerit
Volskin kieli

Volskin kieltä puhuttiin Italiassa ennen latinan valta-asemaa. Se on itaalinen kieli ja sukua latinalle, umbrille ja oskille. Luokka:Itaaliset kielet Luokka:Euroopan kuolleet kielet
Läänitys

Läänitys eli lääni oli keskiajalla ja uudella ajalla valtiovallan tai hallitsijan alaiselleen yksityishenkilölle myöntämä tulo tai oikeus palkkiona alamaisen suorittamista palveluksista. Tavallisesti jonkun ylimyksen saama läänitys oikeutti hänet hallitsemaan sitä ja nauttimaan sen tuloista korvauksena myöntäjälle suoritettavista palveluksista, kuten sotapalveluksesta tai virkapalveluksesta, tai palkkiona jo aiemmin suorittamistaan palveluksista. Joskus läänitys oli kruunulle myönnetyn velan panttina. Läänitys, jolla kruunun tulonlähde eli vero tai vuokra siirrettiin yksityiselle, myönnettiin joko sovituksi ajaksi tai se voi olla perinnöllinen. Läänitykseksi kutsuttiin myös maaomaisuutta, jota hallittiin maksamatta siitä korvausta. Myös sitä aluetta, jonka läänitetyistä tuloista tai oikeuksista nautittiin, kutsuttiin lääniksi. ==Läänitykset Ruotsi-Suomessa== Ruotsissa ja Suomessa läänityslaitos poikkesi jonkin verran länsieurooppalaisesta vastineestaan. Näissä maissa läänitykset jaetaan neljään ryhmään sen perusteella, millaiset olivat lääninhaltijan eli lääninpitäjän velvollisuudet kuningasta kohtaan: *Maksuläänit olivat järjestely, jossa lääninpitäjä maksoi kuninkaalle ennalta sovitun rahasumman. *Palvelusläänien haltijat saivat kantaa alaistensa verot omaan käyttöönsä, mutta heillä oli velvollisuus palvella kruunua tietyllä tavalla, joka tavallisesti oli sotapalveluksen suorittaminen maan sotalaitoksessa. *Panttiläänien pitäjät olivat lainanneet kruunulle rahaa ja saivat läänin sekä siitä saatavat tulot lainansa vakuudeksi. *Tililäänit eli tilintekoläänit olivat kokonaisuus, jossa lääninpitäjän tuli tehdä kuninkaalle tili kaikesta alueensa veronkannosta. Järjestely oli kruunulle edullinen toimintatapa ja tililääneiksi annettiin alueita, joista saatuja luontoisveroja kruunun oli helppo hyödyntää. Suomen alueella jaettiin 1500- ja 1600-luvuilla läänityksinä kreivi- ja vapaaherrakuntia. Nämä läänitykset peruttiin vuoden 1680 reduktiossa. ==Katso myös== *Feodalismi ==Lähteet== Luokka:Euroopan historia Luokka:Suomen asutus- ja yhteiskuntahistoria
Tartto–Valga-rata

Tartto–Valga-rata () on Viron rataverkkoon kuuluva rautatie, joka kulkee Tartosta Elvan kautta Valgaan Latvian rajalle. Valgasta on ratayhteys Valkan kautta edelleen Latvian pääkaupunkiin Riikaan. Luokka:Viron rautatiet Luokka:Tartumaa Luokka:Valgamaa
Arabinoosi

Arabinoosi () on viisihiilinen monosakkaridi (pentoosi). Se sisältää viisi happiatomia. Polysakkarideista hemiselluloosat ( = solu) ovat polymerisoituneet erilaisista sokeritähteistä kuten arabinoosista. Arabinoosia on muun muassa havupuissa ja arabikumissa. ==Lähteet== ===Viitteet=== == Aiheesta muualla == *Liber Herbarum II: Luettelo arabinoosia sisältävistä kasveista Luokka:Sokerit